EIROPAS KOMISIJA Briselē, 7.8.2019 COM(2019) 366 final KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 12. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU

















2018. FINANŠU GADS {SWD(2019) 317 final}



SATURS 1.BUDŽETA PROCEDŪRA 2.KASES STĀVOKLIS UN APROPRIĀCIJU PĀRVALDĪBA 3.ELGF 2018. GADA BUDŽETA IZPILDE 4.ELGF PIEŠĶIRTO IEŅĒMUMU IZPILDE Pielikumi (sk. atsevišķu dokumentu): 1. pielikums. 2. pielikums. 3-I pielikums. 3-II pielikums. 4. pielikums. ELGF 2018. gada apropriāciju budžeta procedūra ELGF budžeta izpildes analīze – 2018. finanšu gads ELGF budžeta izpildes analīze – 2018. finanšu gads. Piešķirtie ieņēmumi. C4 ELGF budžeta izpildes analīze – 2018. finanšu gads. Piešķirtie ieņēmumi. C5 ELGF budžeta izpilde pa pantiem un dalībvalstīm – 2018. finanšu gads Piezīme. Šim ziņojumam pievienots detalizēts Komisijas dienestu darba dokuments. Lauksaimniecības un lauku attīstības ģenerāldirektorāta tīmekļa vietnē Europa būs pieejams arī pilns dienestu darba dokumenta un tam pievienoto tabulu teksts (angļu valodā) ( http://ec.europa.eu/agriculture/cap-funding/financial-reports/eagf/index_en.htm ). 1.BUDŽETA PROCEDŪRA 1.1.2018. gada budžeta projekts un Grozījumu vēstule Nr. 1/2018 Komisija 2018. gada budžeta projektu publicēja un budžeta lēmējinstitūcijai ierosināja 2017. gada 29. jūnijā. Eiropas Lauksaimniecības garantiju fondam (ELGF) ierosināto saistību apropriāciju kopsumma bija 43 518,3 milj. EUR. Padome nostāju par 2018. gada budžeta projektu pieņēma 2017. gada 4. septembrī un ELGF saistību apropriācijas samazināja par 269,4 milj. EUR. Eiropas Parlaments nostāju pieņēma 2017. gada 25. oktobrī un ELGF saistību apropriācijas palielināja par 56,9 milj. EUR salīdzinājumā ar budžeta projektu. Komisija 2017. gada 16. oktobrī publicēja 2018. gada budžeta projekta Grozījumu vēstuli Nr. 1, kurā vajadzības pēc saistībām bija palielinātas par 188,1 milj. EUR salīdzinājumā ar budžeta projektu. Tomēr šīs papildu vajadzības vairāk nekā atsvēra 2018. gadā gaidāmo piešķirto ieņēmumu palielinājums par 242 milj. EUR. Pieprasītās ELGF saistību apropriācijas grozījumu vēstulē tāpēc varēja samazināt par 53,9 milj. EUR salīdzinājumā ar budžeta projektu. 1.2.2018. gada budžeta pieņemšana Samierināšanas komiteja, kurā bija Eiropas Parlamenta un Padomes locekļi, 2017. gada 27. novembrī vienojās par kopīgu dokumentu. Visbeidzot, 2017. gada 30. novembrī Eiropas Parlaments un Padome paziņoja, ka 2018. gada budžets ir pieņemts. ELGF budžetā saistību apropriāciju kopsumma bija 43 234,5 milj. EUR, bet maksājumu apropriāciju kopsumma 43 188,7milj. EUR. Starpība starp saistību apropriācijām un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi ir galvenokārt saistīti ar lauksaimniecības produktu noieta veicināšanu un lauksaimniecības politikas stratēģiju un koordināciju. Konkrēti, no 5. politikas jomai (Lauksaimniecība un lauku attīstība) nobalsotajām ELGF saistību apropriācijām 43 234,5 milj. EUR apmērā 2358,1 milj. EUR bija paredzēti intervences pasākumiem lauksaimniecības tirgū, uz kuriem attiecas 05 02. nodaļa, 40 668,7 milj. EUR bija paredzēti tiešajiem maksājumiem, uz kuriem attiecas 05 03. nodaļa, 160,23 milj. EUR bija paredzēti lauksaimniecības izdevumu revīzijai, uz kuru attiecas 05 07. nodaļa, un 36,4 milj. EUR bija paredzēti politikas stratēģijai un koordinācijai, uz kuru attiecas 05 08. nodaļa. Detalizētāka informācija sniegta 1. pielikumā.

Pēcāk 2018. finanšu gada laikā ELGF apropriācijas 05 01 04. pantā (atbalsta izdevumi) un 05 08 09. pantā (operatīvā tehniskā palīdzība) ar budžeta grozījumiem Nr. 6 tika samazinātas attiecīgi par 0,4 milj. EUR un 1,0 milj. EUR. 1.3.ELGF piešķirtie ieņēmumi Saskaņā ar Regulas (ES) Nr. 1306/2013 par kopējās lauksaimniecības politikas finansēšanu 43. pantu ieņēmumus, kas radušies finansiālu korekciju rezultātā, pamatojoties uz grāmatojumu finansiālās noskaidrošanas vai atbilstības noskaidrošanas lēmumiem, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu jebkādus ELGF izdevumus. Ja daļu no šiem ieņēmumiem neizmanto, to automātiski pārnes uz nākamo budžeta gadu. 2018. gada budžeta sagatavošanas laikā tika aplēsti ieņēmumi, kurus paredzēts iekasēt 2018. budžeta gada laikā, kā arī summa, ko bija paredzēts pārnest no 2017. uz 2018. budžeta gadu. Aplēstā summa bija 1475,9 milj. EUR, un budžeta lēmējinstitūcija to ņēma vērā, pieņemot 2018. gada budžetu. Konkrētāk: –ieņēmumi no grāmatojumu noskaidrošanā noteiktajām korekcijām un no pārkāpumiem tika aplēsti attiecīgi 733,9 milj. EUR un 132 milj. EUR apmērā, savukārt ieņēmumi no piena nodevas vairs nebija gaidāmi. Tādējādi piešķirto ieņēmumu kopsumma, ko bija paredzēts iekasēt 2018. budžeta gada laikā, tika aplēsta 865,9 milj. EUR apmērā; –piešķirto ieņēmumu summa, ko bija paredzēts pārnest no 2017. uz 2018. budžeta gadu, tika aplēsta 610 milj. EUR apmērā. 2018. gada budžetā šie sākotnēji aplēstie ieņēmumi 1475,9 milj. EUR apmērā tika piešķirti divām shēmām, proti: –400 milj. EUR augļu un dārzeņu nozares ražotāju organizāciju darbības fondiem; –1075,9 milj. EUR pamata maksājuma shēmai (tiešajiem maksājumiem). Šīm shēmām budžeta lēmējinstitūcijas nobalsoto apropriāciju summa un piešķirtie ieņēmumi atbilst aplēstajai pieejamo apropriāciju kopsummai, no kuras: –872 milj. EUR piešķirti augļu un dārzeņu nozares ražotāju organizāciju darbības fondiem; –17 402 milj. EUR pamata maksājuma shēmai (tiešajiem maksājumiem).



2.KASES STĀVOKLIS UN APROPRIĀCIJU PĀRVALDĪBA 2.1.Apropriāciju pārvaldība 2.1.1.2018. finanšu gadā pieejamās apropriācijas (EUR) Budžeta izdevumu daļa (1) Saistību apropriācijas Maksājumu apropriācijas Budžeta ieņēmumu daļa (PI) (2) Prognozes 1. Sākotnējās ELGF apropriācijas, no tām: 43 234 516 899,00 43 188 677 466,00 1. Grāmatojumu noskaidrošanas lēmumi 733 900 000,00 1.a Apropriācijas, uz kurām attiecas dalītā pārvaldība 43 089 300 000,00 43 089 300 000,00 2. Pārkāpumi 132 000 000,00 1.b Apropriācijas, uz kurām attiecas tiešā pārvaldība 145 216 899,00 99 377 466,00 3. Papildu nodeva no piena ražotājiem - 2. Budžeta grozījumi -1 400 000,00 -1 400 000,00 Kopējie prognozētie PI 865 900 000,00 3. Pārvietojumi uz ELGF/no ELGF gada laikā -7 525 000,00 4. ELGF galīgās apropriācijas, no tām: 43 233 116 899,00 43 179 752 466,00 4.a Apropriācijas, uz kurām attiecas dalītā pārvaldība 43 089 150 000,00 43 089 150 000,00 4.b Apropriācijas, uz kurām attiecas tiešā pārvaldība 143 966 899,00 90 602 466,00 (1) 2018. gada budžetā iekļautās apropriācijas pēc tam, kad atskaitīti piešķirtie ieņēmumi, ko paredzēts iekasēt 2018. gadā, un ieņēmumi, kas pārnesti no 2017. uz 2018. gadu saskaņā ar Regulas (ES, Euratom) 2018/1046 12. panta 3. punktu. (2) PI: piešķirtie ieņēmumi, kas jāiekasē. Ieņēmumu summas nav norādītas ieņēmumu postenī (pm), bet prognozētā summa ir norādīta budžeta piezīmēs. 2.1.2.2018. finanšu gadā pieejamo apropriāciju izpilde (EUR) Saistību apropriāciju izpilde Maksājumu apropriāciju izpilde Dalītā pārvaldība (1) 44 223 038 392,88 44 223 038 392,88 Tieši pārvaldīti izdevumi 141 443 524,13 71 180 250,83 Kopā 44 364 481 917,01 44 294 218 643,71 (1) Piesaistītās summas. Saistības un maksājumi, no kuriem atņemti piešķirtie ieņēmumi 997 361 033,56 EUR apmērā (sk. 4. punktu un 6. pielikumu), kas saņemti par dalīto pārvaldību: 43 225 677 359,32 EUR.

Faktiski izlietoto saistību apropriāciju summa 2018. finanšu gadā bija 44 364 481 917,01 EUR, savukārt faktiski izlietoto maksājumu apropriāciju summa bija 44 294 218 643,71 EUR. Dalītā pārvaldībā izmaksātā summa (43 225 151 242,49 EUR) bija mazāka nekā 43 225 677 359,32 EUR to summu dēļ, kuru izmaksa Polijai apturēta. 2.1.3.Nobalsoto apropriāciju budžeta izpilde – Komisijas izdevumi, uz kuriem attiecas tiešā pārvaldība (EUR) Tieši pārvaldītie izdevumi Saistību apropriācijas Maksājumu apropriācijas Pārnesumi uz 2019. gadu (2) Apropriācijas (C1) (1) 143 966 899,00 90 602 466,00 - Izpilde (C1) 141 443 524,13 71 180 250,83 17 517 431,10 Anulētās apropriācijas 2 523 374,87 1 904 784,07 - (1) C1 apzīmē budžeta nobalsotās apropriācijas. Šajā summā ietilpst pārvietojumi no “dalītās pārvaldības”, kuru summa ir 150 000,00 EUR saistību un maksājumu apropriācijām, pārvietojumi no ELGF, kuru kopējā summa ir –7 525 000,00 EUR maksājumu apropriācijām, un budžeta grozījumi –1 400 000,00 EUR apmērā saistību un maksājumu apropriācijām. (2) Pārnesumi uz 2019. gadu attiecas tikai uz nediferencētām apropriācijām. Pieejamās saistību apropriācijas izdevumiem, uz kuriem attiecas tiešā pārvaldība, 2018. gada budžetā bija 144,0 milj. EUR. 2018. gadā tika piesaistīti 141,4 milj. EUR. Šo apropriāciju atlikums 2,5 milj. EUR apmērā tika anulēts. Lielākā daļa ELGF apropriāciju, kas paredzētas Komisijas izdevumiem, uz kuriem attiecas tieša pārvaldība, ir diferencētās apropriācijas. Automātiskais pārnesums uz 2019. gadu, kas attiecas tikai uz nediferencētām apropriācijām, sasniedza 17,5 milj. EUR. 2.2.Mēneša maksājumi 2.2.1.Mēneša maksājumi dalībvalstīm, uz kuriem attiecas dalītā pārvaldība 2.2.1.1.Mēneša maksājumi, kuru pamatā ir veiktie izdevumi Regulas (ES) Nr. 1306/2013 18. panta 1. punktā noteikts, ka “Komisija veic mēneša maksājumus par izdevumiem, ko dalībvalstu akreditētās maksājumu aģentūras veikušas pārskata mēnesī”. Mēneša maksājumus attiecīgajai dalībvalstij izmaksā ne vēlāk kā otrā mēneša trešajā darbdienā pēc mēneša, kurā izdevumi radušies. Mēneša maksājumi ir jau radušos neto izdevumu (pēc ieņēmumu atskaitīšanas) atlīdzināšana, un tos dara pieejamus, pamatojoties uz dalībvalstu iesniegtajām mēneša deklarācijām . Mēneša izdevumu un ieņēmumu grāmatojumus pārbauda un labo, pamatojoties uz minētajām deklarācijām. Turklāt šos maksājumus uzskatīs par galīgiem, kad Komisija būs veikusi verifikācijas saskaņā ar grāmatojumu finansiālās noskaidrošanas procedūru. Dalībvalstu maksājumus, kas radušies no 2017. gada 16. oktobra līdz 2018. gada 15. oktobrim, sedz, izmantojot mēneša maksājumu sistēmu. Visā finanšu gadā kopējā mēneša maksājumu neto summa pēc grāmatojumu noskaidrošanas atskaitījumiem un citām korekcijām bija 43 225 677 359,32 EUR. Ņemot vērā apturētās summas, dalībvalstīm faktiski ir izmaksāti 43 225 151 242,49 EUR. 1.1.1.1.Lēmumi par mēneša maksājumiem Attiecībā uz katru no finanšu gada divpadsmit periodiem Komisija ir pieņēmusi lēmumu par maksājumiem. Turklāt decembrī tika pieņemts papildu lēmums, ar kuru kopējie attiecīgā gada izdevumi koriģēti. 3.ELGF 2018. GADA BUDŽETA IZPILDE 3.1.ELGF budžeta apropriāciju izlietojums Budžets tika izpildīts 44 364,5 milj. EUR apmērā . Šie izdevumi tika segti ar sākotnējām budžeta apropriācijām un ar 5. politikas jomai piešķirtajiem ieņēmumiem, ko veido visa summa 603,3 milj., kas pārnesta no 2017. gada, un daļa no piešķirtajiem ieņēmumiem, kas iekasēti 2018. gadā, proti, 548,50 milj. EUR no kopējās summas 997,4 milj. EUR. 05. politikas jomā izdevumi par tirgus pasākumiem sasniedza 2709,4 milj. EUR, bet izdevumi par tiešajiem maksājumiem 41 496,5 milj. EUR.

Detalizētu informāciju par budžeta izpildi pa politikas jomām skatīt 2. pielikumā. 4. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas sadalījums pa posteņiem, līdzekļu avotiem un dalībvalstīm. 3.2.Piezīmes par budžeta izpildi Turpinājumā, pamatojoties uz 2., 3-I un 3-II pielikumā iekļauto informāciju, sniegtas īsas piezīmes par apropriāciju izlietojumu nozīmīgākajos sektoros, kā arī par piešķirto ieņēmumu izlietojumu. 3.2.1.05 02. nodaļa. Intervences pasākumi lauksaimniecības tirgos 3.2.1.1.Ievads Kopējie maksājumi no šīs budžeta nodaļas sasniedza 2709,4 milj. EUR, un tie tika finansēti ar nobalsotajām apropriācijām 2358,1 milj. EUR apmērā un ar piešķirtajiem ieņēmumiem 400 milj. EUR apmērā. Pēdējie minētie tika izmantoti, lai segtu izdevumus, kas radušies augļu un dārzeņu nozarē (sīkāku informāciju sk. 3.2.1.2. punktā). Posteņos, kur vajadzības pārsniedza budžeta apropriācijas, papildu izdevumi tika segti ar pārvietojumiem no citiem budžeta posteņiem. Tirgus pasākumiem atvēlētās budžeta apropriācijas nebija iztērētas pilnībā, un attiecīgās pieejamās apropriācijas tika pārvietotas uz citiem ELGF budžeta posteņiem, lai pēc vajadzības segtu papildu izdevumus. 3.2.1.2.05 02 08. pants. Augļi un dārzeņi Lai segtu visu šīs nozares pasākumu vajadzības, budžetā bija paredzēta pieejamo apropriāciju kopsumma 931,8 milj. EUR apmērā. Budžeta lēmējinstitūcija balsojumā apstiprināja apropriācijas 531,8 milj. EUR apmērā, jo tā ņēma vērā šai nozarei aplēstos piešķirtos ieņēmumus (400,0 milj. EUR). Turklāt 27,3 milj. EUR tika pārvietoti no citām tās pašas nodaļas budžeta pozīcijām. Izdevumi, kas 2018. gadā radušies dalībvalstīm, sasniedza 865,2 milj. EUR. Neizlietoto piešķirto ieņēmumu atlikums 93,9 milj. EUR apmērā tika pārnests uz 2019. gada budžetu, lai segtu attiecīgā gada vajadzības. 3.2.1.3.05 02 09. pants. Vīnkopības nozares produkti Lai segtu visu šīs nozares pasākumu vajadzības, budžetā bija paredzēta pieejamo apropriāciju kopsumma 1058 milj. EUR apmērā. Budžeta neizpilde 89,9 milj. EUR apmērā salīdzinājumā ar prognozētajām budžeta vajadzībām izskaidrojama ar to, ka dažās dalībvalstīs bijuši mazāki izdevumi, īpaši par valsts vīna nozares programmu veicināšanas un pārstrukturēšanas komponentēm. 3.2.1.4.05 02 10. pants. Veicināšana Attiecībā uz dalībvalstu maksājumiem par veicināšanas pasākumiem nepietiekamā izpilde 10,4 milj. EUR apmērā salīdzinājumā ar prognozētajām budžeta vajadzībām izskaidrojama ar to, ka dažās dalībvalstīs par Komisijas apstiprinātajām veicināšanas programmām bijuši mazāki izdevumi, nekā paredzēts budžetā. Attiecībā uz Eiropas Savienības veiktajiem tiešajiem maksājumiem Komisija piesaistīja apropriācijas par visu kopsummu (88,6 milj. EUR), kas šiem maksājumiem bija paredzēta budžetā. 3.2.1.5.05 02 12. pants. Piens un piena produkti Lai segtu visu šīs nozares pasākumu vajadzības, budžetā bija paredzēta pieejamo apropriāciju kopsumma 34,1 milj. EUR apmērā. Izdevumi, kas radušies dalībvalstīm, bija 201,1 milj. EUR. Lai segtu papildu vajadzības, tika veikti pārvietojumi no citiem budžeta pantiem. 1.1.1.2.05 02 13. pants. Liellopu un teļa gaļa Budžetā apropriācijas nebija paredzētas, bet dalībvalstīm radās nelieli izdevumi (0.1 milj. EUR) par atlikušajiem maksājumiem, kas attiecas uz eksporta kompensācijām, kuras saistītas ar sertifikātiem, kas izdoti pirms 2014. gada. Šie atlikušie izdevumi tika segti ar tajā pašā nodaļā pieejamo apropriāciju pārvietojumiem. 3.2.1.7.05 02 15. pants. Cūkgaļa, olas un mājputni, biškopības un citi dzīvnieku izcelsmes produkti Lai segtu visu šīs nozares pasākumu vajadzības, budžetā bija paredzēta pieejamo apropriāciju kopsumma 95,0 milj. EUR apmērā. Tomēr dalībvalstu izdevumi sasniedza tikai 64,0 milj. EUR. Starpība 31 milj. EUR apmērā tika pārvietota uz citiem budžeta pantiem.

1.1.1.3.05 02 18. pants. Skolu apgādes programmas Izdevumi par skolu apgādes programmām sasniedza 155,8 milj. EUR salīdzinājumā ar prognozētajām vajadzībām 188,0 milj. EUR, kas bija iekļautas budžetā. Zemais līdzekļu izlietojums atspoguļo faktu, ka 2017./2018. gads bija pirmais mācību gads, kurā līdz šim atsevišķās programmas skolu apgādei ar augļiem un apgādei ar pienu tika integrētas vienā skolu apgādes programmā, un dalībvalstis deklarēja mazākus izdevumus, nekā bija paredzēts budžeta sagatavošanas laikā. 3.2.2.05 03. nodaļa. Tiešie maksājumi 2018. finanšu gads bija trešais gads, kurā tika īstenota reformētā tiešo maksājumu struktūra, kāda tika nolemta kopējās lauksaimniecības politikas 2013. gada reformas gaitā. Kopējie maksājumi no šīs budžeta nodaļas sasniedza 41 496,5 milj. EUR. No šīs summas 441,7 milj. EUR tika izlietoti, lai atlīdzinātu tiešos maksājumus lauksaimniekiem saistībā ar finanšu disciplīnu, un šo summu finansēja ar 450,5 milj. EUR, kas bija pārnesti no 2017. gada. Atlikusī veikto maksājumu summa 41 054,8 milj. EUR apmērā tika finansēta ar nobalsotajām apropriācijām (40 668,7 milj. EUR) un piešķirtajiem ieņēmumiem (1200,7 milj. EUR). Pēdējie minētie tika izmantoti, lai segtu daļu izdevumu, kas radušies pamata maksājuma shēmā. Kopējās neizlietotās apropriācijas bija 823,3 milj. EUR, no kuriem 814,4 milj. EUR tika pārnesti uz 2019. finanšu gadu. Turklāt neizlietotā krīzes rezerves summa (459,5 milj. EUR), kuru noteica, pamatojoties uz 2018. gadā ierosināto finanšu disciplīnu, tika pārvietota uz budžeta 05 03 09. pantu, lai summu (459,5 milj. EUR), kas iegūta no finanšu disciplīnas faktiskās piemērošanas, varētu pārnest uz 2019. gada budžetu attiecīgo dalībvalstu izdevumu atlīdzināšanas vajadzībām (sk. 3.2.2.5. punktu). 2018. gadā iekasēto piešķirto ieņēmumu atlikums (354,9 milj. EUR) tika pārnests uz 2019. gadu. Posteņos, kuros vajadzības pārsniedza nobalsotās budžeta apropriācijas, papildu izdevumi tika segti ar nobalsoto apropriāciju pārvietojumiem no citiem budžeta posteņiem vai ar piešķirtajiem ieņēmumiem. Tāpat arī tiešo maksājumu gadījumā, ja budžeta apropriācijas bija nepietiekami iztērētas, pieejamās apropriācijas tika pārvietotas uz citām ELGF budžeta pozīcijām, lai segtu papildu izdevumus atbilstoši vajadzībām. 3.2.2.1.05 03 01. pants. Atsaistītie tiešie maksājumi Galvenās shēmas, kuras finansē no šā panta apropriācijām, ir vienotā platībmaksājuma shēma (VPM), pamata maksājuma shēma (PMS), maksājums par klimatam un videi labvēlīgām lauksaimniecības praksēm, pārdalošais maksājums un maksājums gados jaunajiem lauksaimniekiem. Maksājumi visām atbalsta shēmām šajā pantā ir atkarīgi nevis no ražošanas, bet gan no noteiktu nosacījumu izpildes, piemēram, savstarpējās atbilstības prasību ievērošanas. 2018. gada budžeta vajadzības atsaistītajiem tiešajiem maksājumiem bija 35 960,3 milj. EUR, un budžeta lēmējinstitūcija balsojumā apstiprināja apropriācijas 34 309,1 milj. EUR apmērā pēc tam, kad tā bija ņēmusi vērā šai nozarei piešķirtos ieņēmumus 1651,2 milj. EUR apmērā. Dalībvalstu izdevumi visās šā panta shēmās bija 35 304,8 milj. EUR, kas atbilst 98,2 % no summas, kas šo shēmu vajadzībām bija paredzēta budžetā. 3.2.2.2.05 03 02. pants. Citi tiešie maksājumi Apropriācijas šim budžeta pantam sedz izdevumus par “citiem tiešajiem maksājumiem”. Cita starpā tās ir shēmas, kurās ar skaidri definētiem nosacījumiem un precīzi noteiktās robežās joprojām saglabāta saikne starp maksājumiem un ražošanu. Shēmas, kuras šajā pantā iekļāva pēc 2013. gada reformas, bija brīvprātīgs saistītais atbalsts un mazo lauksaimnieku atbalsta shēma, un vairākas budžeta pozīcijas attiecās uz salīdzinoši nelielu atlikušo maksājumu daļu shēmām, kurām beidzies darbības termiņš. Attiecībā uz šo pantu Komisija bija aplēsusi, ka 2018. gadā būs vajadzīgas apropriācijas 5900,0 milj. EUR apmērā. Dalībvalstu izdevumi bija 5750,0 milj. EUR, tātad mazāki par budžetā paredzēto apropriāciju summu. 3.2.2.3.05 03 09. pants. Tiešo maksājumu atlīdzināšana saistībā ar finanšu disciplīnu Budžeta lēmējinstitūcija šim pantam apropriācijas nav atvēlējusi. Šo pantu izmanto, lai iekasētu nepiesaistītās nobalsotās apropriācijas, t. sk. apropriācijas no neizlietotās krīzes rezerves, lai pārnestu tās uz N+1 gada budžetu un atlīdzinātu finanšu disciplīnu, kas tiešajiem maksājumiem piemērota attiecībā uz N kalendāro gadu . Katru gadu attiecīgā gadījumā Komisijas īstenošanas regulā tiek noteiktas summas, kas katrai dalībvalstij ir jāatlīdzina lauksaimniekiem, un saskaņā ar Regulas (ES, Euratom) 2018/1046 12. panta 2. punkta ievadfrāzi tiek noteikts, ka izdevumi, kas radušies saistībā ar šo atlīdzināšanu, ir attiecināmi uz Savienības finansējumu tikai tad, ja summas saņēmējiem ir izmaksātas pirms tā finanšu gada 16. oktobra, uz kuru apropriācijas pārnestas. No 450,5 milj. EUR, kas atbilst finanšu disciplīnas summai, kura tika piemērota 2017. finanšu gadā, un kas atlīdzināšanas vajadzībām tika pārnesti uz 2018. gada budžetu, dalībvalstis atlīdzināja 441,7 milj. EUR. Starpība 8,8 milj. EUR apmērā tika ieskaitīta atpakaļ 2018. gada budžetā, lai ar budžeta grozījumu nākamajā budžeta gadā tā atkal tiktu pārskaitīta dalībvalstīm. 3.2.2.4.05 03 10. pants. Rezerve krīzes situācijām lauksaimniecības nozarē Šā panta apropriācijas ir paredzētas, lai segtu izdevumus par pasākumiem, kas vajadzīgi tādu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu. Šo krīzes rezervi nosaka, katra gada sākumā tiešajiem maksājumiem piemērojot samazinājumu, un šajā nolūkā izmanto finanšu disciplīnas mehānismu saskaņā ar Regulas (ES) Nr. 1306/2013 25. un 26. pantu, kā arī Regulas (ES) Nr. 1307/2013 8. pantu. Šīs rezerves gada summa ir 400 milj. EUR (2011. gada cenās). 2018. budžeta gadam krīzes rezerves ekvivalentā summa pašreizējās cenās bija 450,5 milj. EUR. 2018. finanšu gadā šī rezerve netika izmantota. Attiecībā uz 2017. pieprasījumu gadu finanšu disciplīna tika aprēķināta tikai ar nolūku izveidot rezervi krīzes situācijām 459,5 milj. EUR apmērā. Tomēr līdz finanšu gada beigām nepiesaistītās nobalsotās apropriācijas, kuras atbilst attiecībā uz 2017. pieprasījumu gadu faktiski piemērotās finanšu disciplīnas summai (ņemot vērā neiztērēto krīzes rezerves summu), tika pārvietotas uz 05 03 09. budžeta pantu, lai tās varētu pārnest uz nākamo finanšu gadu un tādā veidā atlīdzināt finanšu disciplīnu, kas lauksaimniekiem piemērota 2018. kalendārajā gadā. 3.2.3.05 07. nodaļa. Lauksaimniecības izdevumu revīzija 3.2.3.1.05 07 01. pants. Lauksaimniecības izdevumu kontrole Šis pants attiecas uz pasākumiem, kurus veic, lai pastiprinātu uz vietas veikto kontroļu līdzekļus un uzlabotu verifikācijas sistēmas, ar kurām ierobežo Savienības budžetam kaitējumu nodarošo krāpšanas un pārkāpumu risku. Tas ietver arī izdevumus, kuri varētu būt nepieciešami, lai finansētu iespējamās grāmatojumu finansiālās un atbilstības noskaidrošanas korekcijas par labu dalībvalstīm. Integrētās administrācijas un kontroles sistēmas (IAKS) satvarā Eiropas Savienība tieši finansēja satelītattēlu iegādi par summu 9,3 milj. EUR.